钦定古今图书集成/明伦汇编/氏族典/第187卷 > 萧几
## 钦定古今图书集成/明伦汇编/氏族典/第187卷 > 萧几

按《梁书萧几传》：“几字德元，齐曲江公遥欣子也。年十
岁能属文。早孤，有弟九人，并皆稚小。几恩爱笃睦，闻
于朝野。性温和，与物无竞，清贫自立，好学，善草隶书。
释褐著作佐郎，庐陵王文学、尚书殿中郎、太子舍人，
掌管记。迁庶子、中书侍郎、尚书左丞。末年专尚释教，
为新安太守。郡多山水，特其所好，适性游履，遂为之”
记。卒于官。子为，字元专，亦有文才，仕至太子舍人、永
康令。